**Accessibilitat a la cartera de serveis del sistema públic:**

1. Que l’atenció sanitària als centres residencials de la gent gran i dependent passi definitivament a dependre del Departament de Salut.
2. Que totes les persones que viuen en un centre residencial recuperin el seu dret com a ciutadanes i ciutadans a tenir unes professionals de referència de l’atenció primària del sistema públic de salut.
3. Que els equips d’atenció primària (EAP) siguin els responsables de l’atenció sanitària a les persones residents. Que l’atenció continuada (sense oblidar la salut mental) i urgent estigui també a càrrec dels serveis d’atenció primària.
4. Que siguin les professionals d’infermeria les qui portin el pes de l’atenció perquè tenen capacitat i experiència per proporcionar les cures amb qualitat i liderar el treball en els centres residencials.

**Mesures per garantir l´accessibilitat al sistema públic als residents:**

1. Que el traspàs d’aquestes responsabilitats als EAP vagi acompanyat dels recursos econòmics, de personal i tècnics suficients per cobrir totes les necessitats, incloses odontología, podología, rehabilitació domiciliària i les pal·liatives (situación de final de vida) i psico-socials.Així com els plans de Salut Pública (POCs, PIUC..) i la resta de plans de prevenció i acció comunitària (abordatge del maltractament, abordatge de la solitud no volguda...)
2. Fer una planificació acurada de serveis i de recursos en funció dels centres existents a cada territori i àrea bàsica de salut.
3. Que es garanteixin ara durant la pandèmia, els recursos necessaris per desenvolupar les noves tasques encomanades a AP.

**Control i transparencia:**

1. Que es proporcioni informació periòdica en els Consells de Salut territorials sobre la situació sanitària en els centres residencials per part dels EAP amb transparència i retiment de comptes, al servei de la seguretat i la dignitat de les persones.
2. Que es garanteixi la informació necessària a les persones residents i la seva participació en la presa de decisions referents a les mesures assistencials que s’adopten.
3. Finalment, alertar sobre qualsevol temptació de crear equips específics fora dels EAP. Convé acabar amb l’actual fragmentació i diversitat d’equips assistencials, i traspassar els recursos que s’hi dediquen actualment als proveïdors d’atenció primària de cada zona, i incrementant-los quan faci falta.

**Participació Ciutadana:**

1. Creació de Consells de Participació que incorporin entitats socials del territòri per tal de garantir la protecció de residents que no tinguin familiars o tutors.

**Farmàcia:**

Respecte a Farmàcia evitar la sobre prescripció amb el possible estalvi econòmic incloent el material higiènic en compres centralitzades

**Prioritats**:

**Accessibilitat:**

Que els equips d’atenció primària (EAP) siguin responsables de tota l’atenció sanitària a les persones residents: atenció continuada (sense oblidar la salut mental) i urgent

**Transparència:**

Garantir la informació necessària a les persones residents i familiars així com la seva participació en la presa de decisions referents a les mesures assistencials que s’adopten

Informació periòdica en els Consells de Salut territorials sobre la situació sanitària en els centres residencials per part dels EAP

**Econòmiques**:

Material higiènic i Farmàcia en compres centralitzades